FANTASTILINE! Hooaja avakontsert
Sarja PARIISI SÜMFOONIAD I kontsert
Villem Kapp. Kooripoeem “Põhjarannik”
Franz Joseph Haydn. Sümfoonia nr 82 C-duur “Karu” (L’ours)
Wolfgang Amadeus Mozart. Klarnetikontsert A-duur, KV 622
Hector Berlioz. “Fantastiline sümfoonia”
Eesti Rahvusmeeskoor
Eesti Riiklik Sümfooniaorkester
Dirigent NEEME JÄRVI
Sari “Pariisi sümfooniad” toob ERSO ja orkestri peadirigent Neeme Järvi esituses kuulajaini kuus Haydni sümfoonilise loomingu tippteoste hulka kuuluvat sümfooniat, mis on kirjutatud ühe Pariisi vabamüürlaste looži tellimusel aastail 1785–86. Avakontserdil kõlav 82. sümfoonia sai oma nime “Karu” teadaolevalt 20 aastat pärast helilooja surma, kui teose klaveriseadele anti pealkirjaks Danse de l’ours (“Karu tants”).
Mozarti ainuke klarnetikontsert, mis valmis vaid paar kuud enne helilooja surma, on oma žanris vaieldamatult üks kaunimaid ja südantliigutavamaid. Soleerib noor klarnetist Guy Spielman, kes alates käesolevast hooajast töötab ERSOs klarnetirühma kontsertmeistrina. Spielman on lõpetanud Sydney konservatooriumi ning sai äsja magistrikraadi Lübecki muusikakõrgkoolist, kus tema õpetajateks olid oma ala tipud Reiner Wehle ja Sabine Meyer. Ta on mänginud mitmete Austraalia ja Euroopa orkestrite koosseisus ning esinenud nii solisti kui kammermuusikuna.
Vastukaaluks kontserdi I pooles valitsevale klassitsismiajastu hõngule kuulutab Berliozi 1830. aastal loodud “Fantastiline sümfoonia” selgelt uue epohhi, romantismi saabumist. Alapealkirja “Episoodid kunstniku elust” kandev sümfoonia toob kuulajaini kirglikud armuunelmad, sügavad pettumused, peadpööritava valsi, oopiumitarvitamisele järgnenud deliiriumi, mõrva, rongkäigu tapalavale ning meeletu nõiasabati.
Piletid: 20 € / sooduspilet (üli)õpilastele ja pensionäridele 15 €.
Kontserdi korraldaja ERSO.
ERSO toob hooajal 2012/2013 kuulajateni kuus atraktiivset kontserdisarja: PARIISI SÜMFOONIAD, FESTIVO, KLASSIKUD, MEISTRIKLASS, 1001 ÖÖD ja MAESTRO.
Antud kontsert kuulub kontserdisarja PARIISI SÜMFOONIAD, milles on kokku 6 kontsert:
Kui ostate pileti kõikidele nimetatud kontsertidele, võidate 40% üksikpiletite hinnast.
Sarjapiletina ostes on ühe kontserdi hind 12 € / sooduspilet (üli)õpilastele ja pensionäridele 9 €.
Sarja PARIISI SÜMFOONIAD 6 kontserti: 72 € / sooduspilet (üli)õpilastele ja pensionäridele 54 €. Müügil kuni 6.09.2012.